L’Udin al à cjapât un pont cuintri de seconde in classifiche. No à fat goi, ma no’nd à nancje cjapâts.
No à vinçût – cemût che al sucedeve simpri tes ultimis partidis in cjase – e però no à nancje pierdût.
Si à difindût ben e al à fermât il Napoli, che però nol è someât cussì fuartonon.
In “zone Europe” al va indenant ancje il Catania e e torne a movisi ancje la Rome. L’Udin al reste indaûr, in chest sens, ma almancul si vicine a “cuote 40” e la salvece e je sigure.
Il biel (o il brut?) di dutis chestis riflessions al è che a tegnin dongje realisim, une ande otimisiste e un profîl bas, bassissim, minimalist. Forsit un pôc di plui di chel che al covente.
Sul sît uficiâl de societât l’otimisim nol fâs rime cul minimalisim e cheste e je une buine gnove.
De partide di lunis a saltin fûr la conferme de cualitât e dal «moment sì» di cierts zuiadôrs – par esempi Basta – e de fase negative di chel che al reste un om fondamentâl pal Udin, Totò Di Natale, che al somee vitime de maledizion dal gol numar 150. Saraial il câs di clamâ un esorcist?
Prossime pontate: Pescara. Che nol sedi compagn che a Gjenue, par plasê.
fur_Latn fur_Latn fur_Latn fur_Latn fur_Latn fur_Latn fur_Latn fur_Latn